Διάταξη του Δικαστηρίου (έβδομο τμήμα) της 4ης Οκτωβρίου 2012 — Ευρωπαϊκή Δυναμική κατά Επιτροπής
(Υπόθεση C-597/11 P)
«Αίτηση αναιρέσεως — Δημόσια σύμβαση συναφθείσα από την Επιτροπή — Απόρριψη της προσφοράς — Υποχρέωση αιτιολογήσεως — Κανονισμός (ΕΚ, Ευρατόμ) 1605/2002 — Άρθρο 89 — Κανονισμός (ΕΚ, Ευρατόμ) 2342/2002 — Άρθρα 140 και 141 — Προθεσμία παραλαβής των προσφορών — Προθεσμία των αιτήσεων παροχής πληροφοριών»
1.                     Δημόσιες συμβάσεις της Ευρωπαϊκής Ένωσης — Διαδικασία διαγωνισμού — Πλημμέλεια της διοικητικής διαδικασίας — Αποτελέσματα
— Ακύρωση της προσβαλλομένης αποφάσεως — Προϋποθέσεις (Κανονισμός 1605/2002 του Συμβουλίου, άρθρα 89 § 1, και 98 § 1· κανονισμός
2343/2002 της Επιτροπής, άρθρο 140 §§ 1 και 2, και άρθρο 141 § 2) (βλ. σκέψη 21)
2.                     Αναίρεση — Λόγοι — Λόγος προβαλλόμενος για πρώτη φορά στο πλαίσιο της αιτήσεως αναιρέσεως — Απαράδεκτο (Οργανισμός του Δικαστηρίου,
άρθρο 51) (βλ. σκέψεις 30-34)
3.                     Αναίρεση — Λόγοι — Λόγος στρεφόμενος κατά επάλληλης αιτιολογίας — Αλυσιτελής λόγος — Απόρριψη (βλ. σκέψη 36)
4.                     Αναίρεση — Λόγοι — Εσφαλμένη εκτίμηση των πραγματικών περιστατικών — Απαράδεκτο — Έλεγχος από το Δικαστήριο της εκτιμήσεως
των πραγματικών περιστατικών και των αποδεικτικών στοιχείων — Αποκλείεται πλην της περιπτώσεως παραμορφώσεως του περιεχομένου
των εν λόγω στοιχείων (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1) (βλ. σκέψεις 39-42)
Αντικείμενο
Αίτηση αναιρέσεως κατά της αποφάσεως του Γενικού Δικαστηρίου (πρώτο τμήμα) της 9ης Σεπτεμβρίου 2011, T-232/06, Ευρωπαϊκή Δυναμική
κατά Επιτροπής, με την οποία το Γενικό Δικαστήριο απέρριψε προσφυγή με αίτημα την ακύρωση της αποφάσεως της Επιτροπής, της
19ης Ιουνίου 2006, με την οποία απορρίφθηκε η προσφορά που υπέβαλε η αναιρεσείουσα στο πλαίσιο του διαγωνισμού TAXUD/2005/AO-001,
με αντικείμενο την παροχή υπηρεσιών για τον καθορισμό προδιαγραφών, την ανάπτυξη, συντήρηση και υποστήριξη τελωνειακών συστημάτων
πληροφορικής σχετικά με τα σχέδια πληροφορικής της ΓΔ TAXUD (ΕΕ 2005, S 117-115222), καθώς και της αποφάσεως να ανατεθεί το
αντικείμενο της συμβάσεως σε άλλον διαγωνιζόμενο.
Διατακτικό
Το Δικαστήριο διατάσσει:
1)
Απορρίπτει την αίτηση αναιρέσεως.
2)
Καταδικάζει την Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ στα δικαστικά έξοδα.